জায়রা ওয়াসিম

জায়রা ওয়াসিম (জন্ম: ২৩ অক্টোবর ২০০০) একজন প্রাক্তন ভারতীয় অভিনেত্রী। তিনি বেশ কয়েকটি বলিউড হিন্দি চলচ্চিত্রে কাজ করেছেন। অসংখ্য প্রশংসা, ফিল্মফেয়ার পুরস্কার এবং একটি জাতীয় চলচ্চিত্র পুরস্কার প্রাপ্ত জায়রা ওয়াসিমকে ২০১৭ ভারতের তৎকালীন রাষ্ট্রপতি রাম নাথ কোবিন্দ নয়াদিল্লির একটি অনুষ্ঠানে ব্যতিক্রমধর্মী অভিনয়ের জন্যে জাতীয় পুরস্কারে ভূষিত করেছিলেন। জায়রা তার সিনেমা জীবনে সুপারহিট চলচ্চিত্র দঙ্গল (২০১৬)-তে কুস্তিগির মহাবীর সিং ফোগাটের (আমির খান) মেয়ের ভূমিকায় চলচ্চিত্রে আত্মপ্রকাশ করেছিলেন। যা বিশ্বব্যাপী ₹২,০০০ কোটিরও বেশি (মার্কিন ডলার ২৭৮.২৯ মিলিয়ন) আয় করেছিল এবং সবচেয়ে বেশি আয় করা ভারতীয় চলচ্চিত্র হিসাবে আত্মপ্রকাশ করেছিল। এরপর ২০১৭ সালে মুক্তিপ্রাপ্ত সিনেমা সিক্রেট সুপারস্টারে (২০১৭) তিনি একজন উচ্চাভিলাষী গায়িকা চরিত্রে অভিনয় করে তিনি খ্যাতি অর্জন করেছিলেন। এই সিনেমাটিও ভারতে সবচেয়ে বেশি আয় করা সিনেমার তকমা পেয়েছিল। উভয় ছবিতে তার অভিনয় সমালোচকদের প্রশংসার পাশাপাশি বেশ কয়েকটি পুরস্কার অর্জনে সহায়ক হয়েছিল। এর মধ্যে রয়েছে জাতীয় চলচ্চিত্র পুরস্কার এবং ফিল্মফেয়ার পুরস্কার। ২০১৯ সালের জুনে জায়রা ঘোষণা করেন, যে তিনি সিনেমা জগৎ ত্যাগ করবেন। কারণ এটি তার ধর্মীয় পরিচয় এবং বিশ্বাসের সাথে সাংঘর্ষিক প্রমাণিত হয়েছে। এরপর থেকে জায়রাকে আর পর্দায় দেখা যায়নি। জায়রা কাশ্মীরের এক মুসলিম পরিবারে জাহিদ ও জারকা ওয়াসিমের ঘরে জন্ম গ্রহণ করেছিলেন। তাঁর বাবা শ্রীনগরে একটি ব্যাঙ্কে এক্সিকিউটিভ ম্যানেজার হিসাবে কাজ করতেন এবং তাঁর মা একজন শিক্ষিকা ছিলেন। তিনি শ্রীনগরের সোনওয়ারে সেন্ট পলস আন্তর্জাতিক একাডেমি থেকে দশম শ্রেণি পর্যন্ত লেখাপড়া করেছিলেন এবং বোর্ড পরীক্ষায় প্রতিটি বিষয়ে শতকরা ৯২ নাম্বার পেয়েছিলেন। ২০১৫ সালের জুনে সুপারহিট চলচ্চিত্র দাঙ্গালের (২০১৬) মাধ্যমে চলচ্চিত্র জগতে জায়রা ওয়াসিমের অভিষেক ঘটে। উক্ত সিনেমায় একজন অপেশাদার কুস্তিগির মহাভীর সিং ফোগাটের (আমির খান) কাহিনী বর্ণনা করা হয়েছে। যে তার দুই মেয়ে গীতা (ওয়াসিম) এবং ববিতাকে (সুহানি ভট্টনগর) ভারতের প্রথম বিশ্বমানের মহিলা কুস্তিগির হিসেবে গড়ে তোলার প্রশিক্ষণ দেয়। সিনেমাটি সমালোচকদের কাছ থেকে ইতিবাচক প্রতিক্রিয়া পেয়েছিল এবং বিশ্বব্যাপী সর্বাধিক উপার্জনকারী ভারতীয় চলচ্চিত্রের তকমা পেয়েছিল। এটি বিশ্বব্যাপী ২০ বিলিয়ন রুপি আয় করেছিল। এই সিনেমায় নৈপুণ্য অভিনয়ের জন্যে জায়রা জাতীয় চলচ্চিত্র পুরস্কার এবং ফিল্মফেয়ার পুরস্কারের জন্য মনোনীত হয়েছিলেন।এর পরের বছর জায়রা সিক্রেট সুপারস্টার (২০১৭) নামে আরেকটি সুপারহিট সিনেমায় অভিনয় করেন। যার কারণে জায়রা সমালোচকদের বিপুল প্রশংসা অর্জন করেছিলেন। এই সিনেমাটি ভারতে দ্বিতীয় সর্বাধিক আয়কারী সিনেমা হিসেবে পরিচিতি পায়। যা বিশ্বব্যাপী ৯ বিলিয়ন ভারতীয় রুপি আয় করেছিল। ২০১৭ সালের নভেম্বরে ভারতের তৎকালীন রাষ্ট্রপতি রামনাথ কোবিন্দ তাকে দঙ্গল ও সিক্রেট সুপারস্টার সিনেমায় ব্যতিক্রমধর্মী অভিনয়ের জন্য জাতীয় শিশু পুরস্কারে ভূষিত করেছিলেন।২০১৯ সালের ৩০ জুন জায়রা ওয়াসিম নিজের ইনস্টাগ্রাম, ফেসবুক এবং টুইটার একাউন্টে একটি পোস্টের মাধ্যমে জামান যে, পাহাড়সম প্রশংসা আর চরম সফলতার মাঝেও তিনি সিনেমা জগতে শান্তি পাচ্ছেন না। এই জগৎ তাকে ধীরে ধীরে তার ইমান থেকে দূরে সরিয়ে দিচ্ছে এবং এ কারণেই তিনি বলিউড ও সিনেমা জগৎ ছাড়ার সিদ্ধান্ত নিয়েছেন। ১. দঙ্গল (২০১৬) ২. সিক্রেট সুপারস্টার (২০১৭) ৩. দ্য স্কাই ইজ পিঙ্ক (২০১৯) ২০১৭ সালের জানুয়ারিতে ভারতের তৎকালীন ক্রীড়ামন্ত্রী বিজয় গোয়েল জায়রাকে বিবেচনায় রেখে টুইটারে একটি টুইট করেছিলেন যে, "আমাদের মেয়েরা তাদের খাঁচা ভেঙে এগিয়ে চলেছে"। টুইটে তিনি দুটি ছবি যোগ করেছিলেন। যে দুই ছবিতে দু'জন মহিলাকে চিত্রিত করা হয়েছিল। যাদের একজন একটি হিজাব পরে খাঁচায় বন্দী করা, অপরজন ছিল খাঁচা ভাঙছে। জবাবে জাইরা তাকে "এ জাতীয় অবজ্ঞাপূর্ণ চিত্র" সংযুক্ত না করার অনুরোধ করেন এবং হিজাবের মহিলারা মার্জিত এবং মুক্ত বলে অভিমত ব্যক্ত করেন। জবাবে গোয়েল এই বলে প্রতিক্রিয়া জানিয়েছিলেন যে, জায়রা তার টুইটের ভুল ব্যাখ্যা করেছেন। তিনি জায়রার কাজের প্রশংসা করেছেন এবং তার কথা ও চিত্রের অর্থ "দুষ্ট ও পুরুষতান্ত্রিক ধারণাকে" নিরুৎসাহিত করা। ২০১৯ সালের ৩০ জুন জায়রা ওয়াসিম সিনেমায় অভিনয় ছেড়ে দেয়ার ঘোষণা দেন। তিনি অভিনয় জীবনকে তাঁর ধর্ম ও বিশ্বাসের সাংঘর্ষিক মনে করে এ সিদ্ধান্ত নেন। তিনি বলেছেন, এই পেশার ফলে ইসলাম ধর্মীয় বিশ্বাস লঙ্ঘিত হচ্ছিল। তাই অভিনয়ে জীবনে তিনি মোটেও পরিতৃপ্ত নন। তার এ ঘোষণা বিভিন্ন গণমাধ্যমে বেশ আলোচনার জন্ম দেয়। তবে জায়রা তাঁর নিজ সিদ্ধান্ত অটল থাকে এবং আজ পর্যন্ত সিনেমার পর্দায় তাকে আর দেখা যায়নি। "Zaira Wasim announces 'disassociation' from films"। The Hindu। ৩০ জুন ২০১৯। ১৬ এপ্রিল ২০২৩ তারিখে মূল থেকে আর্কাইভ করা। সংগ্রহের তারিখ ৩০ জুন ২০১৯।  Limited, InLinks Communication। "Zaira Wasim awarded the National Child Award for Exceptional Achievement 2017 - Jammu Links News"। www.jammulinksnews.com। সংগ্রহের তারিখ ২৫ ফেব্রুয়ারি ২০১৮।  "Secret Superstar actor Zaira Wasim receives exceptional achievement award from President Kovind"। Hindustan Times (ইংরেজি ভাষায়)। ১৬ নভেম্বর ২০১৮।  "Dangal star Zaira Wasim quits films: My relationship with my religion was threatened"। India Today (ইংরেজি ভাষায়)। সংগ্রহের তারিখ ২০১৯-০৭-০৫।  "Kiran Rao thanks Kashmir school for backing 'Dangal' actress"। ৯ ডিসেম্বর ২০১৫।  "Zaira Wasim Biography » Age, Images, Height, Movie, Wiki, Family & Proflie"। Gesnap.com (ইংরেজি ভাষায়)। ২০২০-০৪-০৭। সংগ্রহের তারিখ ২০২০-০৪-১০। [স্থায়ীভাবে অকার্যকর সংযোগ] "'I wish my parents would praise me but they don't'"।  "Zaira Wasim announces 'disassociation' from films"। The Hindu (ইংরেজি ভাষায়)। PTI। ৩০ জুন ২০১৯। আইএসএসএন 0971-751X। সংগ্রহের তারিখ ৩০ জুন ২০১৯।  "'ইমান অটুট রাখতে' বলিউড ছাড়ছেন জায়রা ওয়াসিম"। বিবিসি বাংলা। ১ জুলাই ২০১৯। সংগ্রহের তারিখ ১ জুলাই ২০১৯।  "বিপন্ন ধর্ম-বিশ্বাস! অভিনয় ছাড়লেন দঙ্গল-কন্যা জায়রা, ঘোষণা সোশ্যাল মিডিয়ায়"। আনন্দবাজার পত্রিকা। ৩০ জুন ২০১৯। সংগ্রহের তারিখ ১ জুলাই ২০১৯।  উইকিমিডিয়া কমন্সে জায়রা ওয়াসিম সংক্রান্ত মিডিয়া রয়েছে। ইন্টারনেট মুভি ডেটাবেজে জায়রা ওয়াসিম  (ইংরেজি) রটেন টম্যাটোসে জায়রা ওয়াসিম (ইংরেজি) ইন্সটাগ্রামে জায়রা ওয়াসিম ফেসবুকে জায়রা ওয়াসিম টুইটারে জায়রা ওয়াসিম